En gasledning er fredag formiddag blevet gravet over på Tiendemarken ved Gudumholm. Det oplyser Nordjyllands Beredskab på Twitter. Meldingen om den overgravede gasledning kom klokken 10.40. Gassen er ikke antændt, men vejen var spærret i begge retninger af sikkerhedshensyn. 'Vi kører i garagen igen' Beredskabet opfordrede på Twitter folk til at finde alternative ruter, mens arbejdet var i gang. Omkring klokken 12.20, var der styr på situationen. - Der er nu lukket for gassen. Vejspærring er ophævet og vi kører i garagen igen, skriver Nordjyllands Beredskab. Det er ud for Tiendemarken 5, at gasledningen er gravet over.

Opsummering:
Vejspærringen blev ophævet, da der var lukket for gassen.